^ 200 — 
A más helyütt észlelt typicus alakok itt is megvoltak. 
Prodromal stádium, beköszöntő szak, csaknem mindig volt. 
A háromféle különböző alak a következő : 
Ideges alak. Kezdetben igen nagyfokú bágyadtság, 
erős láz, mely gyakran 40 fokig felment, nagy fájdalmak a fej- 
ben, hátban, végtagokban, de a hasban is ; 18—24 óra múlva 
megszűnvén a láz, 4 — 5 nap alatt felgyógyulás. 
Hurutos alak. Gyengébb Prodromalstadium, csak azután 
fokozódott erős láz, mely néha 5 — 6 napig is eltartott; előbb 
szárazság s nyomás érzete az orrban s a mellen, utóbb erős s 
soká tartó hurut, igen lassú üdülés. Ezen alak a leggyakoribb. 
Gyomorbajos alak. Erős tartós láz, nagymértékű 
hányás, hasmenés. (Egy esetben 16 napig tartó láz.) 
Az influenza rendesen tartott 4 — 10 napig. Az influenza 
lefolyása Pozsonyban egészben véve enyhének mondható. Egyes 
halálesetek mégis előfordultak. 
Szövődmények : Kezdetben általános bőrpirosság, gyakori 
orrvérzés, eczema az orr nyílásán s ezt követő orbáncz. ~ 
Otitis, myringitis; végül tüdőlob. A kórházban az utolsó évek 
őszi hónapjaiban nem volt több 4 — 5 tüdőlobesetnél. A mult 
deczember közepe óta január végéig 25 eset (tüdőlob) fordult 
elő. E tüdőlobok esetei láz tekintetében eltérők egyébkor elő- 
forduló tüdőlobok eseteitől, a mennyiben a mostani tüdőloboknál 
2 — 3 napon át magasfokú, későbben csekélyebb mértékű, de 
hosszan tartó láz észleltetett. 
A kórházban ez idő szerint fekvő 60 tüdővészes beteg 
közül egyik sem kapott influenzát. 
Szív és vesebajban szenvedő egyéneknél sem fordult elő 
influenza. 
Czukorbaj egy esetében IV2 — 27o czukortartalommal in- 
fluenza fejlődött: a czukor mennyisége rögtön szaporodott 
7 — 87o-ra, azonnal coma diabeticum állott be s erre a halál is 
bekövetkezett. 
Hogy miben áll az influenza lényege, nem tudjuk. Pávay 
Gábor dr. az influenczát nem tartja ragályosnak, hanem 
miasmának. 
Szerelés : Natr. salicylicum, többnyire opiummal, későbben 
expectorantia ; ritkán antipyrin. Utóbb többnyire chinin. 
